b'\n_START_ARTICLE_\nPape\xc5\xbe Janez VI.\n_START_SECTION_\n\xc5\xbdivljenjepis\n_START_PARAGRAPH_\nPape\xc5\xbe Janez VI. je bil gr\xc5\xa1kega rodu in je \xc5\xbee zato la\xc5\xbeje bil v sorazmerno dobrih odnosih z bizantinskimi cesarji, kakor tudi z njihovimi namestniki - ravenskimi eksarhi. Bil pa je tudi izreden diplomat, ki je v svojem kratkem pontifikatu ve\xc4\x8dkrat re\xc5\xa1il Rim opusto\xc5\xa1enja: tako pred Bizantinci, ko ga je re\xc5\xa1il s pregovarjanjem, ko je pod samodr\xc5\xbecem Tiberijem ravenski eksarh Teofilakt prodiral s svojo vojsko proti Rimu, da bi ga zasedel. Najbr\xc5\xbee cesar ni bil zadovoljen z Janezom VI., pa je hotel prepre\xc4\x8diti njegovo ume\xc5\xa1\xc4\x8denje v prid kandidata, ki bi bil ubogljivo orodje v cesarjevih rokah, tudi v verskih zadevah. Na novico o voja\xc5\xa1kem pohodu so prihitele v pape\xc5\xbeevo obrambo oboro\xc5\xbeene milice in vsiljivca tako prestra\xc5\xa1ile, da je moral poiskati zavetje pri samem pape\xc5\xbeu. _NEWLINE_Re\xc5\xa1il pa ga je tudi divjih Langobardov, ki jih je odvrnil od ropanja z veliko odkupnino.\n_START_SECTION_\nSmrt\n_START_PARAGRAPH_\nPape\xc5\xbe Janez VI. je umrl v Rimu dne 11. januarja 705. Pokopan je v stari Bazilika svetega Petra, Rimcerkvi svetega Petra v Vatikanu.'